Οι περισσότερες ακτοπλοϊκές εταιρείες επιτρέπουν να κάνετε ηλεκτρονικό check-in μόνο μία φορά. Εάν υπάρχει ορθογραφικό λάθος στη διεύθυνση e-mail ή στον αριθμό τηλεφώνου σας, ενδέχεται να μην μπορείτε να λάβετε το ηλεκτρονικό σας εισιτήριο. Επομένως, φρόντιστε να ελέγξετε ξανά τα προσωπικά σας στοιχεία προτού ολοκληρώσετε τη διαδικασία του check-in, καθώς αυτό θα σας γλιτώσει από αρκετή ταλαιπωρία.
Σε περίπτωση που κάνετε ηλεκτρονικό check-in αλλά δεν λάβετε την κάρτα επιβίβασης, θα πρέπει να παραλάβετε το έντυπο αντίγραφο των εισιτηρίων σας για να μπορέσετε να επιβιβαστείτε στο πλοίο. Αυτό μπορεί να γίνει εύκολα στα πρακτορεία της ακτοπλοϊκής εταιρείας, τα οποία βρίσκονται συνήθως στο λιμάνι αναχώρησης. Για τη διευκόλυνσή σας, στο e-mail επιβεβαίωσης της κράτησης έχουμε συμπεριλάβει όλα τα σημεία απ’ όπου μπορείτε να παραλάβετε τα φυσικά αποκόμματα των εισιτηρίων σας. Στην ενότητα «Άλλαξαν τα σχέδιά σου;», κάντε κλικ στην επικοινωνία με το «τοπικό ταξιδιωτικό πρακτορείο» της ακτοπλοϊκής και θα εμφανιστεί η ακριβής διεύθυνση απ' όπου μπορείτε να παραλάβετε τα εισιτήρια.
Εάν σκοπεύετε να παραλάβετε τα εισιτήριά σας την ημέρα που ταξιδεύετε, προτείνουμε να φτάσετε στο λιμάνι αναχώρησης τουλάχιστον 1 ώρα νωρίτερα.
Αν αντιμετωπίσετε οποιοδήποτε πρόβλημα στην ολοκλήρωση του ηλεκτρονικού check-in, είναι καλό να επικοινωνήσετε άμεσα με την ακτοπλοϊκή εταιρεία με την οποία ταξιδεύετε. Η ακτοπλοϊκή εταιρεία παρέχει την υπηρεσία ηλεκτρονικού check-in και γι’ αυτό το λόγο μπορεί να δώσει πιο ακριβείς πληροφορίες σχετικά με τον λόγο που απέτυχε το check-in και να σας βοηθήσει να λάβετε τα ηλεκτρονικά σας εισιτήρια.